

**Бородин селолық округінің "Игібай" мал базында ірі қара мал басы арасынан қарасан ауруы шығуына байланысты карантин аймағының ветеринариялық режимін белгілеу туралы**

***Күшін жойған***

Ақтөбе облысы Темір ауданы Бородин селолық округ әкімінің 2011 жылғы 4 наурыздағы № 1 шешімі. Ақтөбе облысының Темір аудандық Әділет басқармасында 2011 жылғы 8 сәуірде № 3-10-144 тіркелді. Күші жойылды - Ақтөбе облысы Темір ауданы Бородин селолық округ әкімінің 2011 жылғы 24 наурыздағы № 2 шешімімен

      Ескерту. Күші жойылды - Ақтөбе облысы Темір ауданы Бородин селолық округ әкімінің 24.03.2011 № 2 шешімімен.

      Қазақстан Республикасының 2001 жылғы 23 қаңтардағы № 148 «Қазақстан Республикасындағы жергілікті мемлекеттік басқару және өзін-өзі басқару туралы» Заңының 35 бабының 2 тармағына, Қазақстан Республикасының 2002 жылғы 10 шілдедегі № 339 «Ветеринария туралы» Заңының 10-1 бабының 7 тармақшасына сәйкес және Темір аудандық аумақтық инспекциясының Бас мемлекеттік ветеринариялық-санитарлық инспекторының ұсынысы бойынша село әкімі **ШЕШІМ ЕТЕДІ:**

      1. Бородин село округінің аумағында орналасқан «Игібай» мал базында ірі қара малдар арасынан қарасан ауруының тіркелуіне байланысты карантин аймағының ветеринариялық режимі белгіленсін.

      2. Бородин селолық округінің мал дәрігері /М.Танжанов/ аурудың таралмауын және оны жоюдың шараларын алсын:

      1). мал базына мал тұрған қоршаулармен қораларда залалсыздандыру жұмыстары ұйымдастырылсын;

      2). «Игібай» мал базында ірі қара малды және қойды шығару, сою, сату, мал айырбастау, жем шөпті және басқа мал азығың сыртқа шығару уақытша тоқтатылсын.

      3. «Темір аудандық ішкі істер бөлімі ММ» /А.Е.Даулетов, келісімі бойынша/ ауыл шаруашылығы малдарының орын ауыстыруына бақылауды күшейтсін.

      4. Осы шешімнің орындалуын бақылау Бородин селолық округінің әкімі А.Құспановқа жүктелсін.

      5. Осы шешім алғаш рет ресми жарияланған күннен бастап қолданысқа енгізіледі.

*Бородин селолық*

*округінің әкімі                        А. Құспанов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК